মারিয়া বেলো

মারিয়া এলেনা বেলো (ইংরেজি: Maria Elena Bello; জন্ম: ১৮ এপ্রিল ১৯৬৭) হলেন একজন মার্কিন অভিনেত্রী ও লেখিকা। তিনি চিকিৎসা নাট্যধর্মী ইআর (১৯৯৭-১৯৯৮)-এ ডক্টর অ্যানা ডেল অ্যামুকো চরিত্রে অভিনয় করে পরিচিতি অর্জন করেন। তিনি দ্য কুলার (২০০৩) ছবিতে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং আ হিস্ট্রি অব ভায়োলেন্স ছবিতে অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। দ্য গার্ডিয়ান অনুসারে তিনি অস্কারের মনোনয়ন না পাওয়া অন্যতম সেরা একজন অভিনেত্রী। বেলো ১৯৬৭ সালের ১৮ই এপ্রিল পেনসিলভেনিয়া অঙ্গরাজ্যের নরিসটাউনে জন্মগ্রহণ করেন। তার মা ক্যাথি বিদ্যালয়ের সেবিকা ও শিক্ষক এবং বাবা জো বেলো একজন টিকাদার। তার বাবা ইতালির মন্তেললার বংশোদ্ভূত ইতালীয় মার্কিন এবং মা পোলীয় মার্কিন। বেলো শ্রমিক-শ্রেণীয় রোমান ক্যাথলিক পরিবারে বেড়ে ওঠেন এবং পেনসিলভেনিয়ার র‍্যাডনরের আর্চবিশপ জন ক্যারল হাই স্কুলে পড়াশোনা করেন। তিনি ভিলানোভা বিশ্ববিদ্যালয়ে রাষ্ট্রবিজ্ঞান বিষয়ে পড়াশোনা করেন। স্নাতক সম্পন্নের পর বেলো একাধিক নিউ ইয়র্ক মঞ্চনাটকে কাজের মধ্য দিয়ে অভিনয়ের দক্ষতা অর্জন করেন। বেলোর শুরুর দিকের টেলিভিশন কর্মগুলো হল দ্য কমিশ (১৯৯১), ডিউ সাউথ (১৯৯৪), নোহোয়ার ম্যান (১৯৯৫), মিজারি লাভস কোম্পানি (১৯৯৫)-এর কয়েকটি পর্বে অভিনয়। তিনি গোয়েন্দা টিভি ধারাবাহিক মিস্টার অ্যান্ড মিসেস স্মিথ-এর মিসেস স্মিথ চরিত্রে অভিনয় করে প্রথম সফলতা অর্জন করেন, তবে ধারাবাহিকটি ৮ সপ্তাহ চলার পর বন্ধ হয়ে যায়। এরপর তিনি চিকিৎসা নাট্যধর্মী ইআর-এর তৃতীয় মৌসুমের (১৯৯৭) শেষ তিনটি পর্বে এবং চতুর্থ মৌসুমে (১৯৯৮) নিয়মিতভাবে ডক্টর অ্যানা ডেল অ্যামুকো চরিত্রে অভিনয় করে পরিচিতি অর্জন করেন। বেলো কয়োট আগলি (২০০০) দিয়ে চলচ্চিত্রে আগমন করেন। তিনি দ্য কুলার (২০০৩) চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এরপর তিনি আ হিস্ট্রি অব ভায়োলেন্স (২০০৫) চলচ্চিত্রে অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। বেলোর প্রাক্তন প্রেমিক ড্যান ম্যাকডারমটের ঔরসে এক পুত্র রয়েছে। ২০১৩ সালের নভেম্বর মাসে তিনি তার তৎকালীন সঙ্গী ক্লের মুনের সাথে তার সমকামী সম্পর্কের কথা লিখেন। ২০১৯ সালের ২৯শে ডিসেম্বর ফ্রান্সের প্যারিসে ছুটি কাটাতে গিয়ে তার ও ডমিনিক ক্রেনের সাথে তার বাগদান সম্পন্ন হয়। ২০২০ সালের ফেব্রুয়ারি মাসে ৯২তম একাডেমি পুরস্কারে অংশগ্রহণকালে তারা প্রথমবারের মত একত্রে জনসম্মুখে আসেন এবং তাদের বাগদানের কথা প্রকাশ করেন। সিঙ্গার, লেই (ফেব্রুয়ারি ১৯, ২০০৯)। "Oscars: the best actors never to have been nominated"। দ্য গার্ডিয়ান। লন্ডন। সংগ্রহের তারিখ ৯ ডিসেম্বর ২০২০।  "Maria Bello Biography (1967-)"। ফিল্ম রেফারেন্স। সংগ্রহের তারিখ ১৮ এপ্রিল ২০১৯।  "Supporting, Encouraging and Challenging the WWME Community"। ইমাট্রিমনি। সেপ্টেম্বর ২৬, ২০১৩ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০২০।  "All'attrice Maria Bello l'Ischia Humanitarian Award / Actress Maria Bello: Ischia Humanitarian Award"। Napoli.repubblica.it। সংগ্রহের তারিখ ৯ ডিসেম্বর ২০২০। Il nonni paterni di Maria Bello, 45 anni, erano originari di Montella, in provincia di Avellino / The paternal grandparents of Maria Bello, 45, were from Montella, Avellino  (in Italian) "Maria Bello, 'Getting Better and Better'"। দ্য ওয়াশিংটন পোস্ট। আগস্ট ১১, ২০০৬। সংগ্রহের তারিখ ৯ ডিসেম্বর ২০২০।  "Maria Bello"। ইয়াহু! মুভিজ। সংগ্রহের তারিখ ৯ ডিসেম্বর ২০২০।  "Maria Bello"। আস্কমেন.কম। ১৯ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০২০।  "Maria Bello"। দ্য নিউ ইয়র্ক টাইমস (ইংরেজি ভাষায়)। ৯ ডিসেম্বর ২০২০। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০২০।  "Maria Bello"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ৯ ডিসেম্বর ২০২০।  এজেনবার্জার, নিকোল (ডিসেম্বর ২, ২০১৩)। "Maria Bello Shares 'Modern Family' Picture With Girlfriend Clare Munn and Ex-Boyfriend Dan McDermott After Coming Out as Gay"। ইউএস উইকলি। সংগ্রহের তারিখ ৯ ডিসেম্বর ২০২০।  বেলো, মারিয়া (নভেম্বর ২৯, ২০১৩)। "Coming Out as a Modern Family"। দ্য নিউ ইয়র্ক টাইমস। নিউ ইয়র্ক: নিউ ইয়র্ক টাইমস কোম্পানি। আইএসএসএন 0362-4331। সংগ্রহের তারিখ ৯ ডিসেম্বর ২০২০।  "Maria Bello Reveals She's Engaged to Chef Girlfriend Dominique Crenn: 'I've Finally Grown Up'"। পিপল (ইংরেজি ভাষায়)। সংগ্রহের তারিখ ৯ ডিসেম্বর ২০২০।  অলমুভিতে মারিয়া বেলো ইন্টারনেট মুভি ডেটাবেজে মারিয়া বেলো  (ইংরেজি) ইন্সটাগ্রামে মারিয়া বেলো টুইটারে মারিয়া বেলো টেমপ্লেট:স্যাটেলাইট পুরস্কার শ্রেষ্ঠ পার্শ্ব অভিনেত্রী